CELEX: 31993R3017
Language: el
Date: 1993-10-29 00:00:00
Title: ΚΑΝΟΝΙΣΜΟΣ (ΕΟΚ) αριθ. 3017/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για παράταση της ισχύος του κανονισμού (ΕΟΚ) αριθ. 695/93 που αφορά τη λήψη μέτρων διαφύλαξης που εφαρμόζονται στην ελεύθερη διάθεση των αλιευτικών προϊόντων στην αγορά τα οποία εκφορτώνονται από αλιευτικά σκάφη τρίτων χωρών στην Κοινότητα

Avis juridique important

|

31993R3017

ΚΑΝΟΝΙΣΜΟΣ (ΕΟΚ) αριθ. 3017/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για παράταση της ισχύος του κανονισμού (ΕΟΚ) αριθ. 695/93 που αφορά τη λήψη μέτρων διαφύλαξης που εφαρμόζονται στην ελεύθερη διάθεση των αλιευτικών προϊόντων στην αγορά τα οποία εκφορτώνονται από αλιευτικά σκάφη τρίτων χωρών στην Κοινότητα  

Επίσημη Εφημερίδα αριθ. L 270 της 30/10/1993 σ. 0055 - 0055

ΚΑΝΟΝΙΣΜΟΣ (ΕΟΚ) αριθ. 3017/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για παράταση της ισχύος του κανονισμού (ΕΟΚ) αριθ. 695/93 που αφορά τη λήψη μέτρων διαφύλαξης που εφαρμόζονται στην ελεύθερη διάθεση των αλιευτικών προϊόντων στην αγορά τα οποία  εκφορτώνονται από αλιευτικά σκάφη τρίτων χωρών στην ΚοινότηταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2),  και ιδίως το άρθρο 24 παράγραφος 2,  Εκτιμώντας:  ότι κατ' εφαρμογή του άρθρου 24 του κανονισμού (ΕΟΚ) αριθ. 3759/92, η Επιτροπή έλαβε, με τον κανονισμό (ΕΟΚ) αριθ. 695/93 (3), όπως τροποποιήθηκε τελευταία από τον κανονισμό (ΕΟΚ) αριθ. 2622/93 (4), μέτρα διαφύλαξης που εφαρμόζονται στην ελεύθερη  διάθεση στην αγορά των αλιευτικών προϊόντων που εκφορτώνονται από αλιευτικά σκάφη τρίτων χωρών στην Κοινότητα- ότι τα μέτρα διαφύλαξης αιτιολογούνται, λόγω των σοβαρών διαταραχών που υπέστη η κοινοτική αγορά πολλών αλιευτικών προϊόντων, εξαιτίας του  όγκου των άμεσων εκφορτώσεων των ιδίων αυτών προϊόντων και των δυσχερειών διάθεσης της κοινοτικής παραγωγής που προκάλεσε η εν λόγω κατάσταση- ότι τα στοιχεία που διαθέτει η Επιτροπή καταδεικνύουν ότι η ευαίσθητη κατάσταση της ισορροπίας της κοινοτικής αγοράς των εν λόγω προϊόντων συνεχίζεται- ότι, στο πλαίσιο αυτό, η εκ νέου αύξηση του όγκου των άμεσων εκφορτώσεων θα αποτελούσε απειλή  διαταραχής και θα έθετε σε κίνδυνο τους στόχους του άρθρου 39 της συνθήκης,  ότι είναι αναγκαίο υπό τους όρους αυτούς να παραταθεί η εφαρμογή του κανονισμού (ΕΟΚ) αριθ. 695/93,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 5 του κανονισμού (ΕΟΚ) αριθ. 695/93 η ημερομηνία "31 Οκτωβρίου 1993" αντικαθίσταται από την ημερομηνία "31 Δεκεμβρίου 1993".   Άρθρο 2  Ο παρών κανονισμός αρχίζει να ισχύει την 1η Νοεμβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Οκτωβρίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 172 της 15. 7. 1993, σ. 1.  (3) ΕΕ αριθ. L 73 της 26. 3. 1993, σ. 36.  (4) ΕΕ αριθ. L 240 της 25. 9. 1993, σ. 9.